**Metodický dokument Úradu splnomocnenca vlády SR pre rozvoj občianskej spoločnosti**

**Draft**

**METODICKÉ USMERNENIE K NOMINOVANIU A VÝBERU ZÁSTUPCOV OBČIANSKEJ SPOLOČNOSTI PRI TVORBE, IMPLEMENTÁCII, HODNOTENÍ A MONITOROVANÍ FONDOV EÚ**

|  |
| --- |
| **Schválil:** |
|  |

Verzia: 1.0

Dátum vydania: 00. 00. 2024

Dátum účinnosti: 00. 00. 2024

Obsah

[1. Úvod - Východisková situácia 4](#_Toc174368162)

[2. Vymedzenie pôsobnosti inštitúcií zabezpečujúcich spoluprácu a partnerstvo so zástupcami OS 6](#_Toc174368163)

[3. Nominačný a výberový mechanizmus 8](#_Toc174368164)

[3.1 Nominačný proces 8](#_Toc174368165)

[3.2 Výberový proces 9](#_Toc174368166)

[3.3 Zásobník nominovaných zástupcov 11](#_Toc174368167)

[3.4 Zástupcovia OS v monitorovacích výboroch 11](#_Toc174368168)

[4 Hodnotiaci proces 12](#_Toc174368169)

[5 Účasť zástupcov OS na vzdelávaní (doplníme po konzultácii s MIRRI) 14](#_Toc174368170)

[6 Komunikácia (ešte doplníme) 14](#_Toc174368171)

[Prílohy (zatiaľ pracovné verzie, dopracujeme do finálnej podoby) 16](#_Toc174368172)

**Zoznam pojmov a skratiek**

**Monitorovacie orgány a ďalšie orgány v programovom cykle fondov EÚ** - Monitorovací výbor Programu Slovensko 2021-2027, komisie pri Monitorovacom výbore, pracovné skupiny, poradné výbory a ďalšie orgány zriadené za účelom prípravy, riadenia, implementácie a monitoringu fondov EÚ.

**MV PSK** - Monitorovací výbor Programu Slovensko 2021 – 2027

**Programový cyklus fondov EÚ** – príprava, vykonávanie, monitorovanie a hodnotenie.

**Zástupcovia občianskej spoločnosti („zástupcovia OS“)** – zástupcovia mimovládnych neziskových organizácií v zmysle ustanovení nariadenia Európskeho parlamentu a Rady (EÚ) 2021/1060 a v Delegovaného nariadenia Komisie (EÚ) č. 240/2014.

**MIRRI SR** – Ministerstvo informatizácie, regionálneho rozvoja a investícií

**ÚSV ROS** – Úrad splnomocnenca vlády Slovenskej republiky pre rozvoj občianskej spoločnosti

**MNO** – mimovládne neziskové organizácie, podľa zákona č. 346/2018 Z.z. o registri MNO

**DOP** – dopytovo orientovaná výzva

**NP** – národný projekt

# Úvod - Východisková situácia

Princíp partnerstva je ukotvený v strategických dokumentoch na úrovni Slovenskej republiky (ďalej len „SR“) a Európskej únie (ďalej len „EÚ“). V tomto kontexte je potrebné podporiť účasť zástupcov občianskej spoločnosti (ďalej len „zástupcovia OS”) na príprave programových dokumentov a riadiacej dokumentácie fondov EÚ na roky 2021 – 2027, posilniť participáciu pri implementácii fondov EÚ, vytvoriť podmienky pre efektívnu a profesionálnu účasť zástupcov OS na monitorovaní fondov EÚ a vytvoriť priestor pre efektívne zapojenie zástupcov OS do prípravy programového obdobia fondov EÚ 2028 – 2035.

Zástupcovia OS v monitorovacích orgánoch a ďalších orgánoch fondov EÚ hája nielen záujmy občianskej spoločnosti, ale aj záujmy širšej spoločnosti a dohliadajú na efektívne hospodárenie s prostriedkami fondov EÚ. Prinášajú poznatky z praxe, ktoré umožňujú kvalitnejšie nastavenie výziev a ich následnú implementáciu.

Na zasadnutí vlády Slovenskej republiky (ďalej len “vláda SR”) dňa 9. 7. 2024 bolo schválené uznesenie č. 394/2024[[1]](#footnote-1) k návrhu materiálu *Uplatňovanie princípu partnerstva v oblasti politiky súdržnosti Európskej únie v podmienkach Slovenskej republiky a systému riadenia spolupráce a partnerstva so zástupcami občianskej spoločnosti pri príprave, implementácii a monitoringu fondov Európskej únie v programovom období 2021 – 2027* (ďalej len “systém riadenia”) a zároveň bolo zrušené uznesenie vlády Slovenskej republiky č. 490/2023[[2]](#footnote-2) z 27. septembra 2023 k *Systému riadenia spolupráce a partnerstva so zástupcami občianskej spoločnosti pri príprave, implementácii a monitoringu fondov EÚ v programovom období 2021 – 2027.*

Prijatý materiál, tak ako aj predošlá úprava systému riadenia, popisuje výberový a nominačný mechanizmus zástupcov OS do monitorovacích orgánov[[3]](#footnote-3) a ďalších orgánov v rámci programového cyklu fondov EÚ, v ktorých majú účasť zástupcovia OS.[[4]](#footnote-4) Materiál definuje hlavné zásady[[5]](#footnote-5) pre zapojenie zástupcov partnerov[[6]](#footnote-6) počas implementácie fondov EÚ, ktoré je nutné v rámci výberového a nominačného mechanizmu dodržať. Predložené metodické usmernenie detailnejšie rozpracováva proces výberu a nominácií zástupcov OS do monitorovacích orgánov, pričom priamo nadväzuje na hlavné zásady. Usmernenie špecifikuje pôsobnosť a kompetencie dotknutých inštitúcií a zástupcov OS, ďalej popisuje vznik, zánik, zloženie a úlohy výberovej komisie a hodnotiaci mechanizmus. Súčasne zavádza informačné kanály s cieľom podporiť mapovanie, záujem potenciálnych kandidátov a nástroje vzdelávania zástupcov OS v monitorovacích orgánoch.

Nový systém riadenia reaguje na aplikačnú prax implementácie štyroch fáz projektu Partnerstvo – Efektívnejšie zapojenie občianskej spoločnosti do implementácie a monitorovania fondov EÚ (ďalej len „projekt Partnerstvo“) implementovaného od roku 2017, financovaného z Technickej pomoci fondov EÚ. Od roku 2023 došlo k nárastu počtu zástupcov OS v Monitorovacom výbore (ďalej len “MV”) a komisiách, čo poukázalo na nedostatočnú kapacitu pôvodného systému riadenia vygenerovať požadovaný počet zástupcov. Niektoré výzvy na nominácie zástupcov OS museli byť viackrát opakované a dlhšiu dobu boli pozície neobsadené. Z vyššie uvedeného dôvodu sa zmena systému riadenia zameriava predovšetkým na rozšírenie komunikačných a informačných kanálov aj mimo Komoru mimovládnych neziskových organizácií pri Rade vlády SR pre mimovládne neziskové organizácie (ďalej len „Komora MNO“).

Počet zástupcov OS v monitorovacích orgánoch Programu Slovensko 2021-2027 poukázal na potrebu proces nominácii skvalitniť a zefektívniť tak, aby bolo možné reagovať na personálne výmeny v krátkom čase, ak niekto z pozície odíde. Ukázalo sa ako náročné nájsť ľudí, ktorí sú nielen odborníci v danej oblasti, ale majú aj prehľad a dostatočné vedomosti o fungovaní fondov EÚ. Upravený výberový a nominačný mechanizmus zavádza „zásobník nominovaných zástupcov“.

Systém riadenia prináša detailne rozpracovaný proces hodnotenia zástupcov OS v monitorovacích orgánoch a ďalších orgánov v programovom cykle fondov EÚ. Z implementačnej praxe boli identifikované rozdiely vo výkone ich práce, čo bolo spôsobené nielen samotnými zástupcami OS, ale aj kvalitou činnosti jednotlivých komisií pod Monitorovacím výborom (niektoré komisie zasadali minimálne).

Zástupcovia OS v pozícii členov monitorovacích orgánoch boli doteraz v nerovnom postavení oproti iným členom z hľadiska prístupu k odborným kapacitám v oblasti fondov EÚ. Prostredníctvom Centrálneho plánu vzdelávania (ďalej len „CPV“) boli do prijatia uznesenia vlády SR č. 394/2024 vzdelávaní len zamestnanci riadiaceho orgánu a sprostredkovateľských orgánov. Schválením uznesenia sa otvorila možnosť vzdelávania v oblasti fondov EÚ aj pre zástupcov OS.

**Ciele metodického usmernenia:**

* Otvoriť nominačný proces širšiemu spektru aktérov OS, využívať viaceré komunikačné kanály, ktoré zaručia vyšší počet záujemcov o nominácie zástupcov OS v monitorovacích orgánoch.
* Zefektívniť nominačné a výberové fázy procesov výberovej komisie za dodržania princípov reprezentatívnosti, transparentnosti, odbornosti, efektívnosti a zúčtovateľnosti.
* Nastaviť hodnotiaci mechanizmus zástupcov OS v monitorovacích orgánoch.
* Vzdelávať zástupcov OS ako členov monitorovacích orgánov prostredníctvom CPV.

# Vymedzenie pôsobnosti inštitúcií zabezpečujúcich spoluprácu a partnerstvo so zástupcami OS

**2.1 Ministerstvo investícií, regionálneho rozvoja a informatizácie (ďalej len „MIRRI SR“):**

1. zodpovedá za implementáciu princípu partnerstva vo vzťahu k Európskej komisii v súlade s nariadením o spoločných ustanoveniach,
2. zabezpečuje uplatnenie princípu partnerstva a realizuje spoluprácu so zástupcami OS,
3. podporuje administratívne kapacity zástupcov OS potrebné pre ich efektívnu účasť na príprave, riadení, implementácii a monitorovaní fondov EÚ poskytnutím prostriedkov z fondov EÚ pre potreby zabezpečenia implementácie princípu partnerstva,
4. zabezpečuje vzdelávanie pre zástupcov OS, najmä členov MV a Komisií pri MV cez CPV,
5. vykonáva monitorovanie a hodnotenie výkonu princípu partnerstva počas implementácie programového obdobia 2021 – 2027, pričom mu poskytuje súčinnosť splnomocnenec vlády SR pre rozvoj občianskej spoločnosti (ďalej len „splnomocnenec“),
6. poskytuje splnomocnencovi súčinnosť a informácie nevyhnutné na plnenie jeho povinností pri implementácii systému riadenia,
7. vykonáva kompetencie zadefinované v systéme riadenia.
	1. **Splnomocnenec vlády SR pre rozvoj občianskej spoločnosti:**
	2. zabezpečuje a zodpovedá za výber a nominovanie zástupcov OS do monitorovacích orgánov a ďalších orgánov v celom programovom cykle fondov EÚ,
	3. vypracúva metodické usmernenie k nominovaniu a výberu zástupcov OS v programovom cykle fondov EÚ,
	4. zriaďuje Komisiu pre výber zástupcov OS (ďalej aj “výberová komisia”) v súlade s článkom 2, bod 5 štatútu splnomocnenca za účelom výberu, voľby, kontroly zástupcov OS v monitorovacích orgánoch a ďalších orgánoch v programovom cykle fondov EÚ,
	5. navrhuje zriaďovateľovi monitorovacích orgánov a ďalších orgánov v programovom cykle fondov EÚ odvolanie zástupcu OS (podľa bodu 4.1.2),
	6. plní metodické, procesné, koordinačné a podporné úlohy, ktoré definuje systém riadenia a sú v súlade so štatútom splnomocnenca,
	7. plní konzultačnú a podpornú rolu pri nastavovaní procesu participatívnej prípravy výziev a zámerov národných projektov z fondov EÚ na roky 2021-2027,
	8. zodpovedá za koordináciu systému nominácií a výberu zástupcov OS do MV pre Program Slovensko 2021 – 2027 a ním zriadených komisií, ako aj do iných zriadených pracovných skupín, zameraných na prípravu, implementáciu, monitorovanie a hodnotenie Programu Slovensko 2021 – 2027,
	9. pripravuje a zverejňuje kritériá pre monitorovanie a hodnotenie zapojenia partnerov z občianskej spoločnosti. Kritériá budú predmetom konzultácií s MIRRI a budú súčasťou hodnotiacej správy princípu partnerstva. Kritériá zverejňuje splnomocnenec na webovom sídle úradu splnomocnenca vlády,
	10. pripravuje v súčinnosti s MIRRI SR, jedenkrát za kalendárny rok hodnotiacu správu vo veci zapojenia partnerov do procesu programovania a implementácie na základe kritérií pre monitorovanie a hodnotenie zapojenia partnerov z občianskej spoločnosti, najneskôr do 31. decembra každého kalendárneho roka. Následne správu predkladá MV Programu Slovensko na vedomie na najbližšom plánovanom zasadnutí MV,
	11. nastavuje a zabezpečuje komunikačné aktivity vo veci šírenia informácií o možnostiach zapojenia občianskeho sektora do programovania a implementácie fondov EÚ,
	12. zabezpečuje financovanie výdavkov zástupcom OS, ktoré vzniknú v rôznych monitorovacích orgánoch z prostriedkov technickej pomoci, v súlade s podmienkami definovanými MIRRI SR, ako poskytovateľom prostriedkov technickej pomoci,
	13. zodpovedá za účelné využitie prostriedkov technickej pomoci, poskytnutej zo strany MIRRI SR. V súvislosti s tým monitoruje výkon práce zástupcov OS,
	14. poskytuje MIRRI SR súčinnosť pri monitorovaní a hodnotení výkonu princípu partnerstva počas implementácie programového obdobia 2021 – 2027,
	15. plní ďalšie úlohy vyplývajúce zo štatútu splnomocnenca vlády SR pre rozvoj občianskej spoločnosti.

**2.3 Komora mimovládnych neziskových organizácii Rady vlády pre mimovládne neziskové organizácie:**

1. prostredníctvom Výkonného výboru Komory MNO, určuje a menuje členov výberovej komisie za občiansku spoločnosť (podľa bodu 3.2.1),
2. poskytuje splnomocnencovi súčinnosť pri hodnotení práce zástupcov OS,
3. poskytuje splnomocnencovi súčinnosť pri nastavení a zabezpečení komunikačných kampaní vo veci šírenia informácií o možnostiach zapojenia OS do programovania a implementácie fondov EÚ.

# Nominačný a výberový mechanizmus

**Schéma nominačného a výberového procesu**

## 3.1 Nominačný proces

* 1. splnomocnenec spúšťa nominačný proces na základe výzvy zo strany zriaďovateľa monitorovacích orgánov a ďalších orgánov v programovom cykle fondov EÚ. Zriaďovateľ pritom komunikuje s povereným zamestnancom ÚSVROS,
	2. splnomocnenec informuje o spustení nominačného procesu prostredníctvom svojich komunikačných kanálov[[7]](#footnote-7) a databázy mimovládnych neziskových organizácií (ďalej len “MNO”), vedenej na ÚSV ROS. Ďalej využíva komunikačné kanály riadiaceho orgánu, relevantných sprostredkovateľských orgánov, Komory MNO, strešných organizácií MNO a ďalšie relevantné komunikačné kanály tak, aby sa dosiahlo čo najširšie oslovenie občianskej spoločnosti,
	3. nominačný proces prebieha formou zverejnenia výzvy na predkladanie nominácií. Výzva sa zverejňuje prostredníctvom webového sídla ÚSVROS a vyššie uvedených komunikačných kanálov. Návrhy na nominácie môžu predkladať relevantné organizácie v lehote najmenej 10 pracovných dní od zverejnenia výzvy. Lehota musí byť uvedená v texte výzvy spolu s podmienkami na prihlásenie,
	4. nominujúce inštitúcie sú tematicky relevantné organizácie občianskej spoločnosti s právnou subjektivitou. V rámci nominačného procesu je nevyhnutné zabezpečiť a dodržať reprezentatívnosť nominovaného zástupcu OS,
	5. pre zaradenie do výberového procesu je potrebné zaslať životopis, nominačný formulár a dokument preukazujúci požadovanú 5 ročnú prax doplnenú o krátku profesijnú anotáciu. Formuláre príloh sú súčasťou tohto metodického usmernenia.

## 3.2 Výberový proces

* + 1. **Komisia pre výber zástupcov občianskej spoločnosti:**
	1. je zriadená podľa bodu 2.2 c), je zložená z 2 zástupcov OS menovaných Komorou MNO, 2 zástupcov menovaných splnomocnencom a 1 zástupcu z prostredia občianskej spoločnosti, ktorý bude vybraný konsenzom splnomocnenca a Výkonného výboru Komory MNO. Pre zachovanie funkčnosti výberovej komisie a predchádzaniu patovej situácie pri výbere člena výberovej komisie (1 zástupca z prostredia občianskej spoločnosti, ktorý bude vybraný konsenzom splnomocnenca a Výkonného výboru Komory MNO), v prípade, ak nedôjde ku konsenzu medzi obomi vyššie uvedenými stranami, vyberá tohto člena komisie splnomocnenec,
	2. vyberá, volí a kontroluje zástupcov OS,
	3. navrhuje splnomocnencovi odvolanie zástupcov OS na základe bodu 4.1.2
	4. zmena členstva vo výberovej komisii musí byť realizovaná písomnou formou a zaslaná zriaďovateľovi Výberovej komisie, t. j. splnomocnencovi.
	5. zoznam členov a zápis z jednotlivých zasadnutí Výberovej komisie bude zverejnený na webovom sídle splnomocnenca.
	6. členstvo v Komisii pre výber zástupcov OS je čestné a nie je finančne ohodnotené,
	7. členstvo je neprenosné, nie je možné splnomocniť inú osobu,
	8. členovia musia spĺňať odborné a personálne požiadavky vyplývajúce z charakteru pôsobenia Výberovej komisie,
	9. výberová komisia bude pracovať na základe schváleného štatútu a rokovacieho poriadku.

**3.2.2 Činnosti výberového procesu:**

1. zasadnutie výberovej komisie administratívne a organizačne zabezpečuje splnomocnencom poverený zamestnanec ÚSV ROS. Členovia výberovej komisie sa stretávajú najmä osobne v priestoroch ÚSV ROS alebo online. Na vyžiadanie členov komisie je možné zabezpečiť hybridný formát zasadnutia. V takom prípade je však potrebné, aby člen výberovej komisie upovedomil povereného zamestnanca ÚSV ROS v predstihu 3 pracovných dní. V nevyhnutnom prípade je možné výber zástupcov OS uskutočniť elektronicky,
2. výberová komisia je uznášaniaschopná, ak sú prítomné aspoň 2/3 jej členov,
3. výberová komisia rozhoduje o zástupcoch OS najmä konsenzom. V prípade, že konsenzus nie je dosiahnutý, pristúpi k hlasovaniu jednoduchou väčšinou. Pre zachovanie funkčnosti výberovej komisie a predchádzaniu patovej situácie pri výbere zástupcov OS do monitorovacích orgánov a ďalších orgánov fondov EÚ, ak výberová komisia nie je schopná vybrať zástupcu OS, rozhoduje o zástupcovi OS v monitorovacích orgánoch a ďalších orgánoch EÚ splnomocnenec,
4. výberová komisia posudzuje podklady uchádzačov uvedené v bode 3.1 e) a vyberá nominovaných na základe doručených podkladov v prípade potreby aj vypočutia uchádzačov. V nevyhnutnom prípade je na požiadanie uchádzača možné zrealizovať vypočutie aj online formou,
5. výberová komisia rozhoduje o nominantoch v lehote oznámenej vo výzve na predkladanie nominácií, najneskôr však do 10 pracovných dní od uplynutia lehoty na predkladanie nominácií. Výsledky výberového procesu oznámi uchádzačom poverený zamestnanec ÚSV ROS najneskôr do 3 pracovných dní od rozhodnutia,
6. poverený zamestnanec ÚSV ROS predkladá zoznam vybraných zástupcov OS splnomocnencovi, následne poverený zamestnanec ÚSV ROS informuje zriaďovateľa monitorovacích orgánov a ďalších orgánov v programovom cykle fondov EÚ o vybraných zástupcoch OS,
7. splnomocnenec má právo v prípade pochybnosti o relevantnosti nominovaného zástupcu OS nesúhlasiť s rozhodnutím výberovej komisie. Splnomocnenec musí svoj krok dostatočne zdôvodniť v písomnej forme. Následne sa znova zopakuje výberový proces k danému nominovanému zástupcovi OS s dodržaním lehoty 10 pracovných dní,
8. výberová komisia rozhoduje o návrhu na odvolanie zástupcov OS v monitorovacích orgánoch a ďalších orgánoch v programovom cykle fondov EÚ (podľa bodu 2.2, d), následne návrh predkladá splnomocnencovi. Môže tak urobiť na základe žiadosti zástupcu OS, na základe žiadosti nominujúcej organizácie alebo na základe výsledku hodnotiaceho procesu,
9. výberová komisia sa podieľa na hodnotiacom procese pôsobenia zástupcov OS v monitorovacích orgánoch a ďalších orgánoch v programovom cykle fondov EÚ.

**3.2.3 Zásady a kritéria pre výber zástupcov občianskej spoločnosti:**

1. v súlade s uplatňovaním princípu partnerstva budú vyberaní zástupcovia OS s preukázateľnou a minimálne 5-ročnou odbornosťou:
	* 1. v oblastiach podľa čl. 8 (c) nariadenia Európskeho parlamentu a Rady (EÚ) 2021/1060:
* príslušné subjekty, ktoré zastupujú občiansku spoločnosť, ako sú partneri z oblasti životného prostredia, mimovládne organizácie a subjekty zodpovedné za podporu sociálneho začleňovania, základných práv, práv osôb zo zdravotným postihnutím, rodovej rovnosti a nediskriminácie;

alebo

* + 1. v hlavných tematických oblastiach Programu Slovensko 2021-2027:
			- podpora vedy, výskumu a inovácií, digitalizáciu, posilnenie malých a stredných podnikov, rozvoj zručností a digitálnu pripojiteľnosť,
			- energetická efektívnosť, znižovanie emisií skleníkových plynov, energia z obnoviteľných zdrojov a uskladňovanie energie,
			- inteligentná, bezpečná, udržateľná transeurópska dopravná sieť, ako aj vnútroštátna, regionálna a miestna mobilita,
			- prístupný trh práce, kvalitné a inkluzívne vzdelávanie, získanie zručností pre lepšiu adaptabilitu a inklúziu na základe potrieb trhu práce, aktívne začlenenie a podpora dostupných sociálnych služieb pre znevýhodnené a najodkázanejšie skupiny obyvateľstva, vrátane marginalizovaných rómskych komunít, rodinné poradne, ako aj podpora sociálnych inovácií a potravinovú a materiálnu pomoc pre najodkázanejšie osoby,
			- hospodársky, sociálny a environmentálny rozvoj na regionálnej a miestnej úrovni integrovaným prístupom, a to aj prostredníctvom podpory kultúry a prírodného dedičstva, udržateľného cestovného ruchu, verejných športovísk a bezpečnosti v regiónoch Slovenska,
			- riešenie sociálne, hospodárske a environmentálne dôsledky regiónom, ktorých sa týka prechod na uhlíkovú neutralitu (Fond spravodlivej transformácie.)
1. ďalšie požiadavky na zástupcov OS vypracúva splnomocnenec na základe požiadavky vyplývajúcej zo strany zriaďovateľa monitorovacieho orgánu. Nominácia zástupcov sa realizuje najmä na základe výberových kritérií vyplývajúcich z nasledovných zásad uvedených v systéme riadenia[[8]](#footnote-8):
* reprezentatívnosti,
* odbornosti,
* legitimity,
* participácie,
* transparentnosti,
* predchádzaniu konfliktu záujmov.

## 3.3 Zásobník nominovaných zástupcov

V prípade, ak sa do výberového a nominačného procesu prihlási viac uchádzačov ako je možné nominovať a uchádzač spĺňa všetky výberové kritériá, bude takýto uchádzač zaradený do zásobníka nominovaných zástupcov. Ten pozostáva zo zoznamu nominantov, ktorí budú zaradení do výberového procesu pri ďalšej výzve zo strany zriaďovateľa monitorovacích orgánoch a ďalších orgánoch programového cyklu fondov EÚ alebo v prípade výmeny zástupcu OS v monitorovacích orgánoch. V takom prípade, už nie potrebné opätovne zasielať potrebné odborné a nominačné materiály. Do zásobníku nominovaných zástupcov je možné dopĺňať nominantov nepretržite počas celého programového obdobia, ak splnia všetky kritériá uvedená v časti 3.2.3. Zásobník nominovaných zástupcov vedie ÚSV ROS.

## 3.4 Zástupcovia OS v monitorovacích výboroch

Zástupcovia OS sú volení na celé programové obdobie tvorby, implementovania a hodnotenia fondov EÚ, prípadne na čas potrebný pre fungovanie zriadeného monitorovacieho orgánu v programovom cykle fondov EÚ. Členstvo vzniká úspešným výberovým procesom v deň doručenia rozhodnutia zriaďovateľovi monitorovacích orgánov a ďalších orgánov v programovom cykle fondov EÚ. Zánik členstva je uvedený v príslušných štatútoch monitorovacích orgánov.

Hlavnými úlohami zástupcov OS na príprave, implementácii a monitorovaní fondov EÚ, sú:

1. aktívna účasť na zasadnutiach monitorovacích orgánov a ďalších orgánov v programovom cykle fondov EÚ,
2. zber podnetov z prostredia občianskej spoločnosti vo vzťahu k praxi implementácie projektov podporených z fondov EÚ,
3. účasť na príprave dopytovo orientovaných výziev (ďalej len „DOV“) na základe rozhodnutia riadiaceho/sprostredkovateľského orgánu,
4. účasť na príprave zámerov národných projektov (ďalej len „NP“) na základe rozhodnutia riadiaceho/sprostredkovateľského orgánu,
5. účasť na procese prípravy programového obdobia fondov EÚ 2028 – 2035,
6. príprava podkladov a informovanie občianskej spoločnosti v rámci tematických oblastí a regionálneho usporiadania,
7. plnenie funkcie kontaktnej osoby pre vopred definovanú tému/témy, pre zástupcov OS,
8. spracovanie vstupov a podnetov na rokovania MV a k dokumentom, ktoré sú predmetom rokovaní a schvaľovania MV za občiansku spoločnosť,
9. spracovanie výstupov zo zasadnutí monitorovacích orgánov a ďalších orgánov v programovom cykle fondov EÚ,
10. vypracovávanie dotazníku zameraného na evaluáciu stavu implementácie fondov EÚ a hodnotenie svojho výkonu práce v monitorovacích orgánoch, do ktorých boli nominovaní,
11. účasť na hodnotiacom stretnutí (1 krát ročne, osobne/online),
12. účasť na vzdelávaní prostredníctvom CPV.

# Hodnotiaci proces

**Schéma hodnotiaceho procesu**

**4.1 Hodnotenie pôsobenia a účasti zástupcov OS v monitorovacích výboroch**

Pôsobenie a účasť zástupcov OS v monitorovacích orgánoch a ďalších orgánoch v programovom cykle fondov EÚ sleduje a posudzuje ÚSV ROS prostredníctvom jeho zamestnancov monitorujúcich princíp partnerstva vo fondoch EÚ. Kritériá pre monitorovanie a hodnotenie zapojenia partnerov z občianskej spoločnosti vypracúva ÚSV ROS. Ku koncu kalendárneho roku realizuje ÚSV ROS hodnotiaci proces každého člena. Členovia vypĺňajú hodnotiaci dotazník, v ktorom opisujú svoju účasť na zasadnutiach, aktivitu, vznesené pripomienky, ďalej fungovanie orgánov, do ktorých boli nominovaní a príklady dobrej praxe. Následne sa realizuje hodnotiaci pohovor so zamestnancom ÚSV ROS. Výsledkom hodnotiaceho dotazníku a hodnotiaceho pohovoru je individuálna hodnotiaca správa, ktorá sa predkladá výberovej komisii. Výberová komisia schvaľuje individuálnu hodnotiacu správu. Schválené individuálne hodnotiace správy berie splnomocnenec na vedomie. Schválená hodnotiaca správa sa posiela na vedomie nominujúcim organizáciám občianskej spoločnosti. Súhrnná hodnotiaca správa popisujúca činnosť všetkých členov OS bude zverejnená na webovom sídle ÚSV ROS.

**4.1.1 Hodnotiaci dotazník zástupcu OS v monitorovacom orgáne**

Pri hodnotení pôsobenia a účasti zástupcu OS v monitorovacích orgánoch a ďalších orgánoch v programovom cykle fondov EÚ budú sledované tieto hodnotiace rámce:

1. **účasť**
	* aktívna účasť na zasadnutí monitorovacích orgánov,
	* aktívna účasť na príprave DOV, zámerov NP
	* aktívna účasť na procese prípravy programového obdobia fondov EÚ 2028 - 2035
2. **zber podnetov** z prostredia občianskej spoločnosti
3. **príprava podkladov a pripomienkovanie** – vznesené pripomienky, pripomienkované dokumenty, rozsah pripomienok, akceptovanie pripomienok,
4. **spracovanie výstupov** zo zasadnutí sumarizácia – sebahodnotenia, čo sa podarilo, dopad, prínos,
5. **komunikácia** s občianskou spoločnosťou
6. **hodnotenie** fungovania monitorovacieho orgánu, návrhy na vylepšenia fungovania monitorovacieho orgánu, vízia na ďalší rok v monitorovacom orgáne,
7. **vzdelávanie** cez CPV.

**4.1.2 Odvolanie zástupcu OS z monitorovacích orgánov a ďalších orgánov v programovom cykle fondov EÚ (doplníme)**

Proces hodnotenia účasti a pôsobenia zástupcov OS v monitorovacích orgánoch je viacstupňový (hodnotiaci dotazník, individuálna hodnotiaca správa, súhrnná správa zástupcu OS). V prípade, ak účasť a pôsobenie zástupcu OS bude hodnotené ako nedostatočné, bude podaný návrh výberovej komisii na jeho odvolanie z pozície člena v monitorovacom orgáne. Následne bude realizovaný hodnotiaci pohovor s výberovou komisiou, ktorá rozhodne o jeho odvolaní resp. neodvolaní. Za nedostatočne hodnotené pôsobenie a účasť v monitorovacích orgánoch sa považuje viac ako nadpolovičná absencia na zasadnutiach monitorovacieho výboru, nezapájanie sa do procesu pripomienkovania dokumentov, nedostatočná komunikácia s ÚSV ROS, nevykonávanie sieťovacích aktivít a nešírenie informácií občianskej spoločnosti v rámci tematických oblastí a regionálneho usporiadania.

**4.2 Monitorovanie a hodnotenie implementácie princípu partnerstva**

Zapojenie predstaviteľov MNO do procesov programovania a implementácie je predmetom pravidelného monitorovania a hodnotenia. V tejto súvislosti splnomocnenec jedenkrát za kalendárny rok pripravuje hodnotiacu správu aplikovania princípu partnerstva a viacúrovňového riadenia pri implementácií a monitorovaní fondov EÚ. Záväzok vypracovať hodnotiacu správu vyplýva zo schváleného systému riadenia. Hodnotiaca správa musí byť vypracovaná do 31. decembra hodnoteného kalendárneho roku. Správa sa predkladá MIRRI a prezentuje na najbližšom zasadnutí MV. Konkrétnu podobu hodnotiacich správ a kritérií pre monitorovanie a hodnotenie, ustanoví splnomocnenec v súčinnosti s MIRRI SR.

# Účasť zástupcov OS na vzdelávaní (doplníme po konzultácii s MIRRI)

MIRRI SR ako subjekt zodpovedný za vzdelávanie administratívnych kapacít, zabezpečí vzdelávanie pre zástupcov OS vstupujúcich do systému riadenia fondov EÚ a pre zamestnancov ÚSV ROS na pozíciách projektu technickej pomoci Partnerstvo prostredníctvom Centrálneho plánu vzdelávania administratívnych kapacít[[9]](#footnote-9). Účasť na vzdelávaní bude súčasťou hodnotenia zástupcov OS v monitorovacích orgánoch.

# Komunikácia (ešte doplníme)

Komunikácia primárne cieli na pozitívnu prezentáciu významu a dosiahnutých výsledkov partnerstva. Cieľom je zvyšovať povedomie verejnosti a MNO o prínosoch partnerstva a priameho zapojenia do jeho realizácie. Voľba konkrétnych nástrojov je v kompetencii splnomocnenca. Komunikačné aktivity budú predmetom včasného plánovania, fázovania a pravidelného hodnotenia. Konkrétna podoba, ako napr. fázovanie komunikácie, identifikácia cieľových skupín, spôsoby hodnotenia atď. je v kompetencii splnomocnenca. Vyhodnocovanie komunikácie je súčasťou hodnotiacich správ pripravených jedenkrát za kalendárny rok.

* 1. **Komunikačné kanály ÚSV ROS**

K naplneniu pozitívnej prezentácie a zvyšovaniu povedomia o prínosoch partnerstva budú pravidelne využívané komunikačné kanály ÚSV ROS:

1. **Webové sídlo ÚSV ROS – podstránka projektu Partnerstva**
2. **Sociálne siete ÚSV ROS a projektu Partnerstvo**

Na uvedených komunikačných kanáloch budú uvedené zoznamy členov v monitorovacích orgánoch, vykonávaná činnosť, príklady dobrej praxe. Na pravidelnej báze sa budú komunikovať dopady a prínosy partnerstva pri tvorbe, implementácii a hodnotení fondov EÚ.

1. **Databáza MNO**

K diseminácii informácií a poznatkov vyplývajúcich z celého procesu programového cyklu fondov EÚ a z činnosti monitorovacích orgánov sa bude využívať aj interná Databáza MNO vedená na ÚSV ROS, ktorá je vytvorená v rámci projektu Partnerstvo. Jedná sa o živú databázu, ktorá je neustále aktualizovaná.

1. **Komunikácia s ďalšími zástupcami OS**
2. **Komunikácia so zástupcami Európskej komisie** (ďalej len „EK“)

Napĺňanie princípu Partnerstva bude ÚSV ROS na pravidelnej báze reportovať zástupcom EK prostredníctvom online stretnutí.

**6.2 Komunikačné kanály riadiaceho orgánu a sprostredkovateľských orgánov** (doplníme po dohode s MIRRI, MŠVVaM, MPSVR a iných)

**6.3 Komunikačné kanály občianskej spoločnosti** (doplníme po konzultácii so zástupcami OS)

* 1. Výkonný výbor Komory MNO
	2. Strešné organizácie MNO
	3. Platformy MNO
	4. Zástupcovia občianskej spoločnosti
	5. Ďalšie identifikované komunikačné kanály

# Prílohy (zatiaľ pracovné verzie, dopracujeme do finálnej podoby)

**Príloha č. 1 Dokument preukazujúci odbornosť**

|  |  |
| --- | --- |
| **Meno a priezvisko uchádzača** |  |
| **Popis expertízy a odbornosti (požadovaná 5 ročná prax):** *Popísať pôsobenie v MNO, odbornú prax v organizáciách, účasť v monitorovacích orgánoch, prax pri tvorbe analýz a projektov, participáciu s verejným sektorom.*  |  |
| **Motivačný list** *Uviesť* *prečo budem vhodným členom monitorovacieho orgánu a ďalších orgánov v programovom cykle fondov EÚ* |  |

**Príloha č. 2 Nominačný formulár**

|  |  |
| --- | --- |
| **Názov nominujúcej organizácie** |  |
| **Oblasť pôsobenia organizácie** |  |
| **Meno a priezvisko navrhovaného uchádzača**  |  |
| **Kontaktné údaje** |  |
| **Zdôvodnenie nominácie** |  |
| **Čestné vyhlásenie o spolupráci organizácie občianskej spoločnosti s nominantom** | Čestne vyhlasujem, že s vyššie uvedenou nominovanou osobou spolupracujem v predmetnej oblasti...  |
| **Vypracoval**  |  |

1. Uznesenie dostupné na: <https://rokovania.gov.sk/RVL/Material/29774/1>. [↑](#footnote-ref-1)
2. Uznesenie dostupné na: <https://rokovania.gov.sk/RVL/Material/28792/1>. [↑](#footnote-ref-2)
3. T. j. Monitorovací výbor Programu Slovensko 2021-2027, komisie pri Monitorovacom výbore, pracovné skupiny a ďalšie orgány zriadené za účelom prípravy, riadenia, implementácie a monitoringu fondov EÚ. [↑](#footnote-ref-3)
4. T. J. výbory, pracovné skupiny alebo komisie v zmysle ustanovení [nariadenia Európskeho parlamentu a Rady (EÚ) 2021/1060](https://eur-lex.europa.eu/legal-content/SK/TXT/?uri=CELEX%3A32021R1060) a v [Delegovaného nariadenia Komisie (EÚ) č. 240/2014](https://eur-lex.europa.eu/legal-content/SK/TXT/?uri=CELEX%3A32014R0240). [↑](#footnote-ref-4)
5. T. j. reprezentatívnosť, transparentnosť výberu, legitimita zastupovania, predchádzanie konfliktu záujmov, participácia a ochrana údajov a dôvernosť informácií. [↑](#footnote-ref-5)
6. Partnermi sa rozumejú skupiny aktérov definované v nariadení Európskeho parlamentu a Rady (EÚ) 2021/1060 a v delegovanom nariadení Komisie (EÚ) č. 240/2014. [↑](#footnote-ref-6)
7. T. j. webové sídlo ÚSVROS a prípadne sociálne siete úradu. Súčasťou komunikačných kanálov sú aj koordinátori participácie pôsobiaci v samosprávnych krajoch, ako i ďalšie kontaktné body na úrovni miestnej a regionálnej samosprávy. [↑](#footnote-ref-7)
8. Uznesenie dostupné na: <https://rokovania.gov.sk/RVL/Material/29774/1>. [↑](#footnote-ref-8)
9. Dostupné na: https://cpv.mirri.gov.sk. [↑](#footnote-ref-9)